b'\n_START_ARTICLE_\nPopularna kultura\n_START_SECTION_\nRevizija teorija rascjepa\n_START_PARAGRAPH_\nSva tri pionirska odre\xc4\x91enja popularne kulture rezultiraju svije\xc5\xa1\xc4\x87u u kojem je visoka kultura a priori dobra, a popularna kultura a priori lo\xc5\xa1a. Reviziju ovakvih ranih sociolo\xc5\xa1kih, marksisti\xc4\x8dkih i filozofskih uvida poduzeli su osniva\xc4\x8di i sljedbenici osobitog interdisciplinarnog dru\xc5\xa1tveno-humanisti\xc4\x8dkog studija nazvanog - Britanski kulturalni studiji, koji su djelovali na Birminghamskom centru za suvremene kulturalne studije od 1964. do kasnih 80-tih, kada Centar prelazi pod okrilje Sveu\xc4\x8dili\xc5\xa1ta u Birminghamu. Oni su - po\xc4\x8dev\xc5\xa1i od 19. stolje\xc4\x87a, pa sve do tada aktualne beatlesomanije - prate\xc4\x87i iznimno brze promjene na polju kulture u Engleskoj - zakon o obveznom \xc5\xa1kolovanju, masovna pismenost, pojava novih tehnologija i uspon masovnih medija poput novina, radija, filma i televizije itd. - poku\xc5\xa1ali analizirati pojavu i razvoj jedne sasvim nove kulture; kulture koja je nastajala daleko od tradicionalnih kulturalnih institucija kao \xc5\xa1to su \xc5\xa1kola, Sveu\xc4\x8dili\xc5\xa1te, muzej, kazali\xc5\xa1te ili crkva.\n_START_SECTION_\nPrimjeri popularne kulture\n_START_PARAGRAPH_\nU literaturi predstavnik popularne kulture je tzv. trivijalna knji\xc5\xbeevnost (eng. pulp fiction), npr. romani Danielle Steel (kao predstavnika tvrdoukori\xc4\x8dene trivijalne knji\xc5\xbeevnosti), naravno romani koje mo\xc5\xbeemo kupiti na novinskim kioscima (ljubavni, krimi itd.) svi spadaju ovamo._NEWLINE_U glazbi situacija je ne\xc5\xa1to slo\xc5\xbeenija, jer se ovdje razlikuje popularna kultura u Hrvatskoj od one u SAD-u ili Japanu. U Hrvatskoj su predstavnici popularne kulture izvo\xc4\x91a\xc4\x8di tipa Severine, dok se \xc5\xa1undom obi\xc4\x8dno nazivaju narodnjaci, no postoji i cijela paleta izvo\xc4\x91a\xc4\x8da koji se kre\xc4\x87u u "mutnom" me\xc4\x91uprostoru. S druge strane, country glazba u SAD-u spada u svima prihvatljivu popularnu kulturu, dok je i\xc5\xbeivljavanje na elektri\xc4\x8dnim gitarama tipa thrash metala ili speed metala pak ne\xc5\xa1to te\xc5\xa1ko prihvatljivo._NEWLINE_Trash kultura nema veze s gore spomenutim thrash metalom, tom pojmu najbolje odgovora na\xc5\xa1 pojam \xc5\xa1und.'